امریکانین فلوریدا ایالتینه چاتان "نیکول" قاسیرغاسی‌نین سبب اولدوغو گوجلو یاغیش و داشقین‌لاردا 2 نفر حیاتینی ایتیریب.
اورنج کانتی شهر رهبرلیگی‌نین سوسیال مئدیا حساب‌لاریندا 2 نفرین الکتریک جریانی وورا‌راق اؤلدوگو اعلانی یئر آلیب.
اعلاندا قیریلان الکتریک ناقیلی‌نین یانینداکی کیشی و قادینین اوزرینه دوشدوگو، خسته‌خانایا چات‌دیریلان 2 نفری خلاص ائتمک مومکون اولمادیغی بیلدیریلیب.
فلوریدا والیسی ران دیسانتیس ده قاسیرغا ایله علاقه‌دار فوق العاده وضعیت زوناسینی گئنیشلن‌دیره‌رک ایالتده‌کی 67 بولگه ده فوق العاده وضعیت اعلان ائدیب.
داها اول یالنیز 34 بولگه ده فوق العاده وضعیت اعلان ائدن ران دیسانتیس فلوریدانین قوزیی-باتی سیندا قاسیرغانین تأثیرلری‌نین درجه‌سیندن امین اولمادیغی اوچون بوتون ایالت میقیاسیندا بو قرارا گلدیک‌لرینی قئید ائدیب.
فلوریدایا چاتان "نیکول" قاسیرغاسی‌نین تأثیری آزالسا دا، دنیز سویونون قالخماسی و دالغا‌لارین گوجلنمه‌سی سببیندن ساحل زولاغیندا بعضی ائولر داغیلیب.
دیگر طرف‌دن، میللی قاسیرغا مرکزی ایالتین قوزیی-دوغوسونا دوغرو حرکت ائدن شدت‌لی فیرتینانین بیر-ایکی گونه جورجیا‌دان باشلایا‌راق قوزیی ده نیویورکا قدر اوزانان گئنیش بیر اراضییه تأثیر ائدجگی معلوماتینی پایلاشیب.
